
	1.
	Noteikumu projekts
4.2. ja atbalstu piešķir saskaņā ar Komisijas regulu Nr. 2023/2831, Komisijas regulu Nr. 1408/2013 vai Komisijas regulu Nr. 717/2014, pirms de minimis atbalsta piešķiršanas atbalsta sniedzējs pārbauda, vai plānotais de minimis atbalsts kopā ar iepriekšējos trijos gados no atbalsta piešķiršanas dienas piešķirto de minimis atbalstu viena vienota uzņēmuma līmenī nepārsniedz šajā apakšpunktā minētajās Komisijas regulās noteikto maksimālo de minimis atbalsta apmēru;
	Priekšlikums
Norādām, ka saskaņā ar Eiropas Komisijas regulas  Nr. 717/2014 nosacījumiem, ka pirms de minimis atbalsta piešķiršanas atbalsta sniedzējs pārbauda vai atbalsta saņēmējam minētais atbalsts nepalielina attiecīgajā fiskālajā gadā, kā arī iepriekšējos divos fiskālajos gados piešķirtā de minimis atbalsta kopējo apmēru līdz līmenim, nevis kā tas šobrīd noteikts saskaņā ar noteikumu projekta 4.2. apakšpunktu, ka atbalsta sniedzējs pārbauda no atbalsta piešķiršanas datuma, tādēļ nepieciešams svītrot no noteikuma projekta 4.2. apakšpunkta atsauci uz Eiropas Komisijas regulu  Nr. 717/2014. Kā arī nepieciešams ir papildināt noteikumu projekta 4.2. apakšpunktu ar nosacījumu, ja atbalstu piešķir saskaņā ar Komisijas regulu Nr. 2023/2831, Komisijas regulu Nr. 1408/2013 vai Komisijas regulu Nr. 717/2014, pirms de minimis atbalsta piešķiršanas atbalsta sniedzējs pārbauda, vai plānotais de minimis atbalsts kopā ar iepriekšējos trijos gados no atbalsta piešķiršanas dienas piešķirto de minimis atbalstu viena vienota uzņēmuma līmenī nepārsniedz Komisijas regulas Nr. 2023/2831 3. panta 2.  punktā vai Komisijas regulas Nr. 1408/2013 3. panta 2. un 3.  punktā (saimnieciskās darbības veicējiem, kuri nodarbojas ar lauksaimniecības produktu primāro ražošanu) noteikto maksimālo de minimis atbalsta apmēru.
Piedāvātā redakcija
-
	Linda Voiče (ZM)

	2.
	Noteikumu projekts
4.3. atbalstu piešķir saskaņā ar Komisijas regulu Nr. 717/2014, pirms de minimis atbalsta piešķiršanas atbalsta sniedzējs pārbauda, vai atbalsta saņēmējam minētais atbalsts nepalielina attiecīgajā fiskālajā gadā, kā arī iepriekšējos divos fiskālajos gados piešķirtā de minimis atbalsta kopējo apmēru līdz līmenim, kas pārsniedz Komisijas regulas Nr. 717/2014 3. panta 2.a  un 3. punktā (saimnieciskās darbības veicējiem, kuri darbojas zvejniecības un akvakultūras nozarē saskaņā ar Komisijas regulu Nr. 1379/2013), Komisijas regulas Nr. 2023/2831 3. panta 2. punktā vai Komisijas regulas Nr. 1408/2013 3. panta 2 punktā (saimnieciskās darbības veicējiem, kuri nodarbojas ar lauksaimniecības produktu primāro ražošanu) noteikto maksimālo de minimis atbalsta apmēru. Izvērtējot finanšu atbalsta apmēru, atbalsta sniedzējs vērtē piešķirto de minimis atbalstu viena vienota uzņēmuma līmenī;
	Priekšlikums
Norādām, ka nosacījums par to, ka  pirms de minimis atbalsta piešķiršanas atbalsta sniedzējs pārbauda, vai atbalsta saņēmējam minētais atbalsts nepalielina attiecīgajā fiskālajā gadā, kā arī iepriekšējos divos fiskālajos gados piešķirtā de minimis atbalsta kopējo apmēru līdz līmenim ir attiecināms tikai uz  Komisijas regulu Nr. 717/2014, tādēļ nepieciešams dzēst atsauces uz Komisijas regulu Nr. 2023/2831 un Komisijas regulu Nr. 1408/2013.
Piedāvātā redakcija
-
	Linda Voiče (ZM)

	3.
	Noteikumu projekts
4.7. ja  atbalstu piešķir saskaņā ar Komisijas regulas 2023/2831, Komisijas regulas 1408/2013 vai Komisijas regulas 717/2014 nosacījumiem, atbalsta saņēmējam atbalstu piešķir atbilstoši Komisijas regulas Nr.  1408/2013 3. panta 2. punktā un 5. panta 1. un 2. punktā vai Komisijas regulas Nr. 717/2014 3. panta 2.a punktā un 5. panta 1. un 2. punktā noteiktajai viena vienota uzņēmuma maksimālajai atbalsta summai.
	Priekšlikums
Saskaņā ar  Komisijas 2024. gada 10. decembra Regulas (ES) 2024/3118, ar ko groza Regulu (ES) Nr. 1408/2013 par Līguma par Eiropas Savienības darbību 107. un 108. panta piemērošanu de minimis atbalstam lauksaimniecības nozarē nosacījumiem nepieciešams papildināt noteikumu projekta 4.7. apakšpunkta atsauci "Komisijas regulas Nr.  1408/2013 3. panta 2. punktā un 5. panta 1. un 2. punktā"  ar atsauci arī uz Komisijas regulas Nr.  1408/2013 5. panta 2.a  punktu.
Piedāvātā redakcija
-
	Linda Voiče (ZM)



